stanford-oval/wikipedia huggingface dataset:
Jan Walden

| Jan Walden> Henkilötiedot |
| --- | --- |
Syntynyt: 14. elokuuta 1968 (ikä 56)
Sukulaiset:  Juuso Walden (isoisä) Timo Walden (veli)
Jan Helge Walden (s. 14. elokuuta 1968) on suomalainen urheilualan toimitusjohtaja ja yrittäjä. Walden työskentelee omistamansa urheilualan yrityksen Belker Oy:n toimitusjohtajana. Hän toimi Veikkausliigan toimitusjohtajana vuosina 2000–2010. Walden on myös espoolaisen jalkapalloseura SexyPöxyjen perustajäseniä.
Elämäkerta

Walden kirjoitti ylioppilaaksi Viherlaakson lukiosta. Vuonna 1984 hän oli perustamassa laaksolahtelaista jalkapalloseuraa SexyPöxyjä. Virallisesti seuran perustajajäseniin kuului Walden, tämän veli Timo Walden, poikien isä Lauri Walden ja Olli Hakala. Käytännössä perustajajoukkoon kuului kuitenkin laajempi joukko Viherlaakson lukion opiskelijoita. Walden pelasi itse SexyPöxyissä aina vuoteen 1998 saakka.
Walden valmistui Helsingin yliopistosta oikeustieteen kandidaatiksi vuonna 1995. Hän työskenteli vuosina 1998–2000 Veikkausliigan kilpailu- ja koulutuspäällikkönä. Kun Mika Eskola jätti Veikkausliigan toimitusjohtajan tehtävät toukokuussa 2000, Walden aloitti vt. toimitusjohtajana. Hänet valittiin Veikkausliigan uudeksi toimitusjohtajaksi elokuussa 2000, ja hän työskenteli tehtävässä kauden 2010 loppuun saakka.[lähde? ]
Erottuaan Veikkausliigan toimitusjohtajan tehtävistä Walden aloitti Soneran palveluksessa tehtävänään Koti TV -palvelun kehittäminen. Hän työskenteli tehtävässä vuoteen 2011.
Walden työskenteli vuosina 2011–2022 urheiluviestintään ja -konsultointiin erikoistuneen TWK Enterprises Oy:n toimitusjohtajana. Walden vastasi yrityksessä koripalloilija Petteri Koposen kaupallisista kumppanuuksista.
Walden toimi jalkapalloseura HIFK:n hallituksen jäsenenä vuosina 2021–2022.
Yksityiselämä

Waldenin isoisä on vuorineuvos ja Hakan perustajajäsen Juuso Walden. Hänen veljensä on Palloliiton tiedottaja Timo Walden.
Johan Gustaf Wikeström

| Johan Gustaf Wikeström |
| --- | --- |
 Johan Gustaf Wikeström.
Henkilötiedot
Syntynyt: 19. marraskuuta 1821 Kuopio
Kuollut: 21. lokakuuta 1892
Ammatti:  kauppias, laivanvarustaja, valtiopäivämies
Johan Gustaf Wikeström (19. marraskuuta 1821 Kuopio – 21. lokakuuta 1892 Turku) oli suomalainen kauppias, laivanvarustaja ja valtiopäivämies.
Wikeströmin vanhemmat olivat vaskenvalaja Gustaf Herik Wikeström ja Elisabeth Canth. Kauppa-alalle ryhtynyt Wikeström perusti kauppaliikkeen Turkuun 1845, jota hän piti yli 40 vuotta. Turussa hän toimi kunnallisraatimiehenä lähes 30 vuotta, harjoitti laivanvarustamistoimintaa ja oli pitkään Suomen merivakuutusyhtiön asiamies. Wikeström oli porvarissäädyssä Turun edustaja valtiopäivillä 1882.
John Kerr

| John Kerr |
| --- | --- |

Australian kenraalikuvernööri
 11. heinäkuuta 1974 – 8. joulukuuta 1977  
Edeltäjä:  Paul Hasluck
Seuraaja:  Zelman Cowen
Henkilötiedot
Syntynyt: 24. syyskuuta 1914
Kuollut: 24. maaliskuuta 1991
Arvonimi: Sir
Tiedot
Puolue:  Australian työväenpuolue
Sotilaspalvelus
Palvelusmaa(t):  Australia
Puolustushaara:  maavoimien tutkimusosasto DORCA
Palvelusvuodet:  1942–1949
Sotilasarvo:  eversti
Taistelut ja sodat:  Toinen maailmansota
John Robert Kerr (24. syyskuuta 1914 – 24. maaliskuuta 1991) oli australialainen oikeustieteilijä, joka toimi Australian kenraalikuvernöörinä 11. heinäkuuta 1974 – 8. joulukuuta 1977. Hänen kaudellaan Australia oli perustuslaillisessa kriisissä.
Kerr opiskeli lakia ja auskultoi asianajajaksi vuonna 1938.
Toisen maailmansodan aikana Kerr oli sijoitettuna maavoimien tutkimusosasto DORCA:an. Sodan jälkeen DORCA alkoi kouluttaa hallintovirkamiehiä Australian territorioihin, ja Kerr kutsuttiin tämän koulutustoiminnan johtajaksi. Hän palasi asianajajaksi 1949. Hän oli liittynyt työväenpuolueeseen 1948.
Pääministeri Gough Whitlam pyysi Kerriä kenraalikuvernööriksi useiden muiden ehdokkaiden kieltäydyttyä. Kerr epäröi, mutta suostui ja aloitti kautensa 11. heinäkuuta 1974. Ensimmäisen vuoden aikana hän matkusti ulkomailla enemmän kuin edeltäjänsä, osallistui moniin seremonioihin mutta käytti vähemmän aikaa hallituksen ohjaamiseen. Whitlamin hallitus oli monissa kriiseissä, joissa se antoi mielikuvan taitamattomasta taloudenpidosta. Malcolm Fraserin johtama oppositio sai enemmistön senaatissa.
Whitlamin työväenpuolueella oli enemmistö edustajainhuoneessa. Häntä painostettiin hajottamaan parlamentti, mutta hän ehdotti sen sijaan senaatin puolivaalien järjestämistä.
Kerr hajotti hallituksen ja kutsui Fraserin perustamaan väliaikaishallituksen vaaleihin asti. Fraserin Australian liberaalipuolue voitti vaalit selvästi.
Asiakirjoista on myöhemmin selvinnyt, että Kerr oli selvittänyt perustuslain takaamia oikeuksiaan laajasti jo ennen kriisin kärjistymistä. Hän oli ollut yhteydessä Englannin kuningashuoneeseen ja maan korkeimman oikeuden tuomareihin.
Johan Gustaf Winter

Johan Gustaf Winter (5. helmikuuta 1776 – 10. heinäkuuta 1854 Helsinki) oli suomalainen Winter-sukuun kuulunut valtioneuvos ja Suomen Pankin johtokunnan puheenjohtaja. Suomen Pankki toimi silloisen Waihetus-, Laina- ja Depositioni-Contorin nimellä eli "Suomen Pankin" edeltäjä, jonka päähjohtana Winter toimi vuosina 1827–1841.
Winterin toimikauden lopussa vuonna 1840 tehtiin hopearahauudistus, jonka jälkeen Pankki sai nykyisin tunnetun nimensä Suomen Pankki.
Vanhemmat: Timoteus Johansson Winter ja Brita Katarina Serlachius, Puoliso: Agata Ulrika Winter, Lapset: Karl Richard Winter ja Ebba Gustava Holmsten. Johan Gustaf ja muuta perhettään on haudattu Hietaniemen hautausmaalle.
Japanilainen idoli

AKB48 on tunnettu japanilainen idoliryhmä
Idoli (jap. アイドル, aidoru, japanilaistettu muoto engl. sanasta idol) on japanilaisessa populaarikulttuurissa esiintyvä viihdyttäjä. Japanilaiset idolit ovat yleensä nuoria laulajia, joita tyypillisesti markkinoidaan söpöydellä (kawaii) ja viattomuudella. Idolit esiintyvät usein suurina poika- tai tyttöbändeinä. Idolien julkisuuskuva on tarkoin suunniteltu ja heidän käytöksensä julkisuudessa on usein heidän manageriensa tarkoin säännöstelemää.
Johnny Hellström

Ernst Johnny Hellström (9. joulukuuta 1941 Jönköping – 16. tammikuuta 1962 Jönköping) oli ruotsalainen uimahyppääjä. Hän kilpaili vuoden 1960 kesäolympialaisissa Roomassa ja jäi miesten ponnahduslautakilpailussa 13. sijalle. Hellström voitti viisi kansallista mestaruutta. Hän kuoli henkirikoksen uhrina.
Jan Wayne

Jan Wayne (syntymänimeltään  Jan Christiansen, tammikuu 1974, Husum, Schleswig-Holstein) on saksalainen elektronisen tanssimusiikin DJ ja tuottaja.
Tuotanto > Albumit

2002 - Back Again
2003 - Gonna Move Ya
Tuotanto > Singlet

2001 - "Total Eclipse of the Heart" - UK #28 (in 2003)
2002 - "Because the Night" - UK #14
2002 - "Only You" (Cover of Yazoo's song)
2002 - "More Than a Feeling"
2003 - "Love Is a Soldier"
2003 - "1,2,3 (Keep the Spirit Alive)"
2004 - "Here I Am (Send Me an Angel)"
2005 - "Mad World"
2006 - "Time to Fly"
2006 - "All Over the World"
2007 - "Time Stood Still"
2007 - "I Touch Myself"
2007 - "She's Like the Wind"
2008 - "Numb" / "Numb Remixes" / "Numb - The New Mixes" - Jan Wayne vs. Raindropz!
2009 - "Wherever You Will Go" (Cover of The Calling's Song)
2010 - "L Amour Toujours" (WEB) / Jan Wayne Presents Marco Lovei and DVZ
2011 - "Run To You"
2011 - "Bring Me To Life"
2012 - "Free Fallin"
Käännös suomeksi
Johnny Horton

| Johnny Horton |
| --- | --- |
 Johnny Hortonin hauta Bossier Cityssä Louisianassa.
Henkilötiedot
Koko nimi:  Johnny Gale Horton
Syntynyt: 30. huhtikuuta 1925 Los Angeles, Kalifornia
Kuollut: 5. marraskuuta 1960 (35 vuotta) Milano, Texas
Kansalaisuus:   Yhdysvallat
Ammatti:  laulaja
Muusikko
Laulukielet:  englanti
Aktiivisena:  1950–1960
Tyylilajit:  kantri, rockabilly
Soittimet:  kitara
Yhtyeet:  The Singing Fisherman and the Rowley Trio Johnny Horton and the Roadrunners Johnny Horton, Tillman Franks and Tommy Tomlinson
Levy-yhtiöt:  Abbott Records ja Columbia Records 
  [ Muokkaa Wikidatassa ] [ ohje ]  
Johnny Gale Horton (30. huhtikuuta 1925 Los Angeles – 5. marraskuuta 1960 Milano) oli yhdysvaltalainen kantrilaulaja. Hänen ensimmäinen suuri hittinsä oli ”The Battle of New Orleans”, joka kohosi USA:n myyntitilaston kärkeen kesäkuussa 1959. Muita hänen menestyskappaleitaan olivat mm. ”Sink The Bismarck” ja ”North To Alaska”. Molemmat liittyivät samannimisiin elokuviin. Horton kuoli liikenneonnettomuudessa Texasissa marraskuussa 1960, ”North to Alaska” nousi listoille hänen kuolemansa jälkeen ja sai menestystä myös Suomessa kuten myös Tapio Rautavaaran tekemä suomenkielinen versio ”Kohti Alaskaa”.
Joaquín Guzmán Loera

| Joaquín Guzmán |
| --- | --- |
 Guzmán vuonna 2017.
Henkilötiedot
Syntynyt: 4. huhtikuuta 1957 (ikä 67) La Tuna, Sinaloa, Meksiko
Asuinpaikka:  vankina ADX Florencessa
Muut tiedot
Muut nimet:  El Chapo El Rápido
Organisaatio:  Sinaloan kartelli
Rikokset:  murha, rahanpesu, huumekauppa, rahankiristys, järjestäytynyt rikollisuus
Vangittu:  9. kesäkuuta 1993 22. helmikuuta 2014 8. tammikuuta 2016
Rangaistus:  elinkautinen vankeus
Karannut:  19. tammikuuta 2001 11. heinäkuuta 2015
 Nimikirjoitus
Joaquín Archivaldo Guzmán Loera, alias El Chapo Guzmán (suomeksi ”Pätkä Guzman”)  (s. 1954 tai 1957) on meksikolainen Sinaloan huumekartellin johtaja. Hän ehti paeta vankilasta kahdesti ennen kuin jäi 2016 kiinni kolmannen kerran, ja hänet luovutettiin Yhdysvaltoihin oikeudenkäyntiä varten.
”El Chaposta” tuli vuonna 2003 Meksikon vaikutusvaltaisin huumekauppias, kun poliisi pidätti hänen kilpailijansa. Forbes-lehden mukaan Guzmán oli vuosina 2009–2011 Meksikon toiseksi vaikutusvaltaisin mies.
Vuonna 2001 ”El Chapo” oli Meksikon 10. rikkain mies. Forbesin mukaan ”El Chapo” oli vuonna 2013 maailman 67. vaikutusvaltaisin henkilö. Sittemmin hän on pudonnut listalta. Talouslehti Forbes arvioi vuonna 2009 Guzmánin omaisuuden arvoksi miljardi dollaria.
Guzmán avioitui vuonna 2007 kolmannen kerran 20-vuotiaan yhdysvaltalaisen kauneuskuningattaren Emma Coronel Aispuron kanssa.
Vangitsemiset, karkaamiset

Guzmán vangittiin Guatemalassa vuonna 1993 ja tuomittiin 20 vuoden vankeusrangaistukseen murhasta ja huumekaupasta. Hänet luovutettiin Meksikoon, mutta hän karkasi vuonna 2001 Puente Granden vankilasta vartijoiden avustamana. Guzmán saatiin uudelleen kiinni vasta helmikuussa 2014. Heinäkuussa 2015 hän karkasi Altiplanon vankilasta. Ensimmäisen paon yhteydessä Yhdysvaltain hallitus ilmoitti maksavansa Guzmánista viiden miljoonan Yhdysvaltain dollarin palkkion.
El Chapo jäi kiinni 8. tammikuuta 2016 yrittäessään tehdä elokuvaa elämästään ja ollessaan asianajajiensa välityksellä yhteydessä elokuvantuottajiin ja näyttelijöihin. Sean Pennille annettu haastattelu johti viranomaiset El Chapon jäljille. Meksikon merijalkaväen sotilaat saartoivat talon, jossa Guzmán ja muita rikollisia piileksi. Osa rikollisista kuoli tulitaistelussa. Guzmán oli rakennuttanut maanalaisen pakotien. Guzmán pakeni erään toisen kanssa ilmeisesti viemäritunnelin kautta ja varasti auton. Auton omistaja hälytti poliisin, joka pysäytti auton ja Guzmán jäi kiinni.
Guzmán luovutettiin tammikuussa 2017 amerikkalaisviranomaisille pitkään jatkuneen painostuksen jälkeen. Yhdysvalloissa arvioitiin, että Meksikossa Sinaloan kartelli pääsisi vaikuttamaan oikeudenkäyntiin. Riskinä olisi ollut myös pako. Oikeudenkäynti alkoi marraskuussa 2018. Helmikuussa 2019 Guzmán todettiin syylliseksi muun muassa 155 000 kokaiinitonnin ja muiden huumeiden salakuljettamiseen Yhdysvaltoihin 25 vuoden aikana sekä laittomaan aseiden hallussapitoon ja rahanpesuun. Saman vuoden heinäkuussa hänelle langetettiin elinkautinen vankeustuomio sekä lisäksi 30 vuotta vankeutta.
Vankeuttaan hän alkoi suorittaa huippuvarmassa supermax-luokituksen vankilassa ADX Florencessa.
Jaroslav Skobla

| Mitalit | Mitalit | Mitalit |  |
| --- | --- | --- | --- |
|  Jaroslav Skobla |  Jaroslav Skobla |  Jaroslav Skobla |  |
Maa:   Tšekkoslovakia
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | + 82,5 kg |  |
|  Pronssia | Amsterdam 1928 | + 82,5 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Wien 1923 | - 82,5 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Wien 1929 | + 82,5 kg |  |
Jaroslav Skobla (16. huhtikuuta 1899 Pitkavicky – 22. marraskuuta 1959 Teplice nad Bečvou, Tšekki) oli tšekkoslovakiaa edustanut painonnostaja ja olympiavoittaja.
Skobla voitti MM-kilpailuissa 1923 kultaa alle 82,5-kiloisten sarjasta. Hän osallistui seuraavana vuonna ensimmäisiin olympialaisiinsa, joissa hän oli samassa sarjassa kahdeksas. Skobla sai raskaasta sarjasta pronssia sekä Amsterdamin olympialaisissa 1928 että EM-kisoissa 1929. Hän voitti Los Angelesissa 1932 sarjan olympiakultaa uudella olympiaennätyksellä 380 kiloa.
Jaroslavin poika Jiří oli kuulantyönnön olympiamitalisti.
Joaquín Gaztambide

Joaquín Gaztambide
Joaquín Romualdo Gaztambide y Garbayo (7. helmikuuta 1822 Tudela – 18. maaliskuuta 1870 Madrid) oli espanjalainen säveltäjä, kapellimestari ja kuoronjohtaja. Hän edisti ja modernisoi merkittävästi zarzuelaa.
Gaztambide opiskeli Tudelan katedraalissa Pablo Rubla del Fragon johdolla ja sitten Madridin kuninkaallisessa konservatoriossa pianonsoittoa Pedro Albénizin sekä sävellystä Ramón Carnicerin johdolla. Vuonna 1845 Gaztambidesta tuli Teatro de la Cruzin italialaisen yhtiön kuoronjohtaja. Hän myös matkusti Pariisiin balettiyhtiön johtajana. Palattuaan Espanjaan vuonna 1848 hän sai nimityksen Teatro Españolin johtajaksi. Teatro Españolissa hän kantaesitti ensimmäisen zarzuelansa, La mensajeran. Gaztambide johti ensimmäistä kertaa Espanjassa Giacomo Meyerbeerin oopperan Le prophète ja oli lisäksi ensimmäinen, joka johti Espanjassa Richard Wagnerin musiikkia johtamalla esityksen Tannhäuser-oopperan alkusoitosta. Vuonna 1869 Gaztambide perusti oman zarzuelayhtiönsä, jonka kanssa hän kiersi Kuubassa ja Meksikossa. Hän kuitenkin sairastui vakavasti ja kuoli vuonna 1870 pian Madridiin palaamisensa jälkeen.
Gaztambide sävelsi kaikkiaan 44 zarzuelaa. Niistä menestystä saavutti erityisesti Catalina, jonka esitys myös Meksikossa sai suosiollisen vastaanoton. Muihin Gaztambiden zarzueloihin kuuluvat Escenas de Chamberí (yhdessä muiden kanssa, 1850) ja El valle de Andorra (1852). Gaztambiden ainoa tiedossa oleva instrumentaalinen sävellys on sinfonia.
Aiheesta muualla

IMSLP: nuotteja
Jamie McLennan

| Jamie McLennan |
| --- | --- |

Henkilötiedot
Syntynyt: 30. kesäkuuta 1971 (ikä 53) Edmonton, Alberta
Kansalaisuus:   Kanada
Jääkiekkoilija
Lempinimi:  Noodles
Pelipaikka:  maalivahti
Hanska:  vasen
Pituus:  183 cm
Paino:  93 kg
Pelaajaura
Pääsarjaura:  1993–2008
Seurat:  Calgary Flames (NHL) Florida Panthers (NHL) New York Rangers (NHL) Minnesota Wild (NHL) St. Louis Blues (NHL) New York Islanders (NHL)
NHL-varaus:  48. varaus, 1991 New York Islanders
James Joseph "Jamie" McLennan (s. 30. kesäkuuta 1971 Edmonton, Alberta) on kanadalainen entinen jääkiekkomaalivahti. Taustaltaan hän kuuluu Pohjois-Amerikan alkuperäiskansoihin.
Ura > Junioriura ja varaus

McLennan aloitti jääkiekon pelaamisen St. Albert Royalsin juniorijoukkueessa. Hän siirtyi vuonna 1988 WHL-juniorisarjan Spokane Chiefsiin, mutta siirtyi jo kesken kauden Lethbridge Hurricanesiin. Kauden 1990–1991 päätteeksi McLennan valittiin WHL:n tähdistökentälliseen ja hänet palkittiin sarjan parhaana maalivahtina. Kesällä New York Islanders varasi hänet NHL:n varaustilaisuudessa vuorolla 48.
Ura > Ammattilaisura

McLennan teki sopimuksen Islandersin kanssa ja siirtyi kaudeksi 1991–1992 seuran organisaatioon. Ensimmäisen ammattilaiskauden hän vietti Islandersin farmijoukkueissa AHL-liigan Capital District Islandersissa ja ECHL-liigan Richmond Renegadesissa. Seuraavat kolme kautta McLennan toimi Islandersin kolmosmaalivahtina pelaten välillä Islandersissa NHL:ssä ja välillä farmissa.
Heinäkuussa 2006 McLennan solmi sopimuksen St. Louis Bluesin kanssa. Kauden 1996–1997 hän vietti farmissa Worchester Ice Catsissa, mutta seuraavat kolme kautta hän pelasi ensin Grant Fuhrin ja sitten Roman Turekin vakituisena kakkosmaalivahtina. Tuona aikana hänelle kertyi yhteensä 62 ottelua NHL:ssä. Vuonna 1998 McLennan palkittiin Bill Masterton Trophylla.
Kesällä 2000 Minnesota Wild valitsi McLennanin joukkueeseensa laajennusvarauksena. Kaudella 2000–2001 McLennan pelasi 38 ottelua Wildissa, mutta seuraavan kauden hän vietti kokonaan farmissa Houston Aerosissa. Wild myi McLennanin vuoden 2002 varaustilaisuuden aikana McLennanin Calgary Flamesiin vaihdossa varaustilaisuuden viimeisen kierroksen vuoroon.
McLennan pelasi Calgaryssa vajaa kaksi kautta jälleen Roman Turekin kakkosmaalivahtina. Kaudella 2003–2004 McLennan myytiin tarpeettomana New York Rangersiin, kun Miikka Kiprusoff tuli Calgaryyn.[lähde? ] McLennanin kanssa Rangersiin matkasivat Blair Betts sekä Greg Moore, ja Calgary sai kaupassa Chris Simonin. Rangersissa McLennan pelasi vain neljä ottelua. Kauden jälkeen hänen sopimuksensa loppui, eikä Rangers uusinut sitä.
Florida Panthers teki sopimuksen McLennanin kanssa, mutta kausi 2004–2005 peruuntui työsulun takia, ja McLennan vietti osan vuodesta Ison-Britannian toisella sarjatasolla pelanneessa Guildford Flamesissa. Kaudella 2005–2006 McLennan sai peliaikaa Floridassa Roberto Luongon varalla vain 17 ottelun verran. Hän palasi seuraavaksi kaudeksi 2006–2007 Calgaryyn, jossa pelasi Miika Kiprusoffin varamaalivahtina yhdeksän ottelua runkosarjassa. Pudotuspeleissä Detroit Red Wingsiä vastaan pelatun ottelun lopussa jäälle päässyt McLennan huitoi mailalla Johan Franzénia oltuaan vain 18 sekuntia kentällä. McLennan sai viiden ottelun pelikiellon, seuraa sakotettiin 100 000 dollarilla ja päävalmentajaa Jim Playfairia 25 000 dollarilla.
McLennan päätti NHL-uransa ja lähti Venäjälle Metallurg Magnitogorskiin. Hänet kuitenkin syrjäytti Travis Scott ennen kuin kausi oli ehtinyt edes alkaa. McLennan ja hänen ystävänsä Tyson Nash saivat kutsun pelaamaan Japaniin Asia League Ice Hockeyssa pelaavaan Nippon Paper Cranesiin ja he suostuivat. McLennan sijoittui liigan maalivahtitilastoissa toiseksi, ja Nippon eteni aina loppuotteluihin asti, joissa se hävisi Oji Eaglesille. Kauden jälkeen McLennan lopetti pelaajauransa.
Pelaajauransa jälkeen McLennan on toiminut muun muassa Calgary Flamesin apulaisvalmentajana vuosina 2009–2011 ja NHL Networkin asiantuntijana.
Palkinnot

WHL:n tähdistökentällinen, vuonna 1991
WHL:n paras maalivahti, vuonna 1991
Bill Masterton Memorial Trophy, vuonna 1998
Juhani Kärnä

Juhani Kullervo Kärnä (s. 16. kesäkuuta 1940 Oulu) on suomalainen tekniikantutkija. Hänestä tuli 1975 Tampereen teknillisen korkeakoulun sähkötekniikan ja erityisesti sähkövoimatekniikan professori. Hänen tutkimusalaansa ovat olleet sähkömoottorikäytöt, tehoelektroniikka ja valaistustekniikka.
FBC Turku

FBC Turku on 1995 perustettu turkulainen salibandyn erikoisseura, jolla on 750 jäsentä.[lähde? ] Rekisteröityjä lisenssipelaajia kaudella 2017–2018 seurassa oli 575 ja erilaisia joukkueita ja ryhmiä 26. Seuran omistaa Turun Salibandyhalli Oy, joka pyörittää Bolt Garden -nimistä salibandyhallia, (entinen Sport Garden) Turun Länsikeskuksessa. Bolt Gardenilla sijaitsee myös seuran toimisto.
Toiminta

FBC Turun toimintaa johtaa 6–9-henkinen hallitus, joka vastaa seuran operatiivisesta johtamisesta käytännön tasolla yhdessä toiminnanjohtajan kanssa.
FBC Turun toiminta on keskittynyt Turussa Länsikeskuksen ympäristöön, jossa sijaitsee seuran salibandyhalli Bolt Garden. FBC Turun joukkueet harjoittelevat Bolt Gardenin lisäksi, Kupittaan Palloiluhallilla sekä Turun Raunistulassa sijaitsevalla Salibandy-Areenalla, jonne on keskitetty juniorijoukkueiden harjoitusvuoroja. Turkulaisten pelaajien ohella seurassa on myös paljon pelaajia lähikunnista Raisiosta, Naantalista, Liedosta ja Ruskolta.
FBC Turku on tunnettu junioritoiminnastaan, ja se on saavuttanut niin alue- kuin SM-mitaleja ja sen pelaajia on kehittynyt kansainvälisille kentille saakka.[lähde? ] Tällä hetkellämilloin? FBC Turulla on poikajuniorijoukkue kaikissa Salibandyliiton juniori-ikäryhmissä sekä kasvava määrä tyttöjuniorijoukkueita. Lisäksi seuralla on 5–7-vuotiaille tytöille ja pojille suunnattu salibandykoulu sekä 3–4-vuotiaille tarkoitettua lapsi–vanhempi-salibandya. FBC Turulla on myös eritasoisia aikuisharrastejoukkueita.
Miehet

FBC Turun miesten edustusjoukkue pelaa F-liigaa.
Miehet > FBC Turku kaudella 2020–2021

| --- | --- |
 Maalivahdit 31 Jouni Savonen  32 Aleksi Sillantaka  65 Eemeli Nikula Puolustajat 80 Aleksi Orpana  12 Niklas Niiranen  18 Antti Hopeanaula  20 Juuso Forsman  22 Juhana Räikkönen  24 Jussi Hoikkala  50 Eero Säylä  60 Akseli Härkönen  72 Malik Abudu Hyökkääjät 70 Sami Tuominen  13 Jaakko Hautamäki  21 Miika Hämäläinen  23 Antti Kokko  27 Teemu Aaltonen :    37 Juho Sorri  54 Joona Heiskanen  47 Ere Laitimo  57 Ere Laitimo  61 Aku Kuikka  67 Matias Kallio  70 Miikka Sokka  71 Aleksi Havia  74 Matti Manninen  82 Severi Rautio  90 Saku Hirmasto  91 Jarno Pensikkala Valmennus Santeri Raatarila  Tommi Sjöholm
Naisten edustus (FBC Loisto)

FBC Turun naisten edustusjoukkue pelaa F-liigaa. Joukkue käyttää nimeä FBC Loisto. Vuonna 2011 perustettu Loisto toimi itsenäisenä seurana, kunnes se liittyi FBC Turun organisaatioon vuonna 2014.
Naisten edustus (FBC Loisto) > FBC Loisto kaudella 2020–2021

Muokkaa kokoonpanoa
| 0 | 1 | 2 | 3 | 4 | 5 |
| --- | --- | --- | --- | --- | --- |
| # | Pelaaja | Pelipaikka | Syntymäaika | Kans. | Kätisyys |
| 6 | Heininen, EevaEeva Heininen | 3 H | 21.11.2003 |  Suomi | L |
| 11 | Lahti, TuuliaTuulia Lahti | 3 H | 7.10.2002 |  Suomi | R |
| 13 | Keihäs, NeaNea Keihäs | 2 P | 13.7.2001 |  Suomi | L |
| 14 | Lindström, MatildaMatilda Lindström | 3 H | 18.9.2000 |  Suomi | L |
| 18 | Lenkkeri, SaanaSaana Lenkkeri | 3 H | 6.8.2000 |  Suomi | R |
| 19 | Grönroos, JannikeJannike Grönroos | 3 H | 27.5.2001 |  Suomi | L |
| 21 | Vesanen, PinjaPinja Vesanen | 2 P | 25.1.1999 |  Suomi | L |
| 22 | Nevalainen, LinneaLinnea Nevalainen | 3 H | 2.10.2005 |  Suomi | L |
| 23 | Grönberg, ClaraClara Grönberg (C) | 2 P | 8.5.2000 |  Suomi | L |
| 41 | Hermanson, ElindaElinda Hermanson | 1 MV | 22.7.1999 |  Suomi |  |
| 42 | Väätäjä, MaijaMaija Väätäjä | 3 H | 8.3.2001 |  Suomi | L |
| 46 | Oksanen, SiiriSiiri Oksanen | 2 P | 4.2.2002 |  Suomi | L |
| 61 | Pietilä, EmiliaEmilia Pietilä | 2 P | 23.12.2003 |  Suomi | L |
| 66 | Pietilä, OliviaOlivia Pietilä | 3 H | 23.12.2003 |  Suomi | L |
| 68 | Koski, EerikaEerika Koski | 3 H | 27.1.2004 |  Suomi | L |
| 70 | Heininen, MinnieMinnie Heininen | 1 MV | 6.11.2001 |  Suomi |  |
| 96 | Maikola, HenrikaHenrika Maikola | 2 P | 17.12.2003 |  Suomi | L |
Valmennus
Matti Pienihäkkinen
Jussi Ojares
Mika Pietilä
Santeri Raatarila
Aiheesta muualla

Seuran kotisivut
Jared McCann

| Jared McCann |
| --- | --- |

Henkilötiedot
Syntynyt: 31. toukokuuta 1996 (ikä 28) Stratford, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  84 kg
Seura
Seura:  Seattle Kraken
Sarja:  NHL
Pelaajaura
Pääsarjaura:  2015–
Aik. seurat:  Sault Ste. Marie Greyhounds (OHL) Vancouver Canucks (NHL) Florida Panthers (NHL) Springfield Thunderbirds (AHL) Pittsburgh Penguins (NHL)
NHL-varaus:  24. varaus, 2014 Vancouver Canucks
Jared McCann (s. 31. toukokuuta 1996 Stratford, Ontario, Kanada) on kanadalainen jääkiekkoilija, joka pelaa NHL-joukkue Seattle Krakenin organisaatiossa. Vancouver Canucks varasi McCannin ensimmäisellä kierroksella 24. pelaajana kesällä 2014. Hän on pelipaikaltaan keskushyökkääjä. McCann on kahden suunnan sentteri, jonka vahvuuksiin kuuluu työteliäisyys, kädet, ketteryys, rauhallisuus, pelikäsitys, pelintekeminen sekä kiekollinen että kiekoton pelaaminen. Hänellä on kuitenkin kehitettävää laukauksessa, viimeistelyssä ja McCannin tulisi myös lisättävä voimaa.